ناتانئیل الفیومی

ناتانئیل الفیومی (پیدائش تقریباً 1090ء، وفات تقریباً 1165ء) ایک یمنی مصنف تھا جس نے (حدیقۃ العقول) نامی کتاب لکھی۔ یہ کتاب اہل تشیع اور اسماعیلی نظریات کا یہودی نسخہ ہے۔ اسے یوسف بن یحیی بن باقودا اندلسی کی كتاب الہدایۃ الى فرائض القلوب کی نقل کہا جا سکتا ہے جس کو فیومی نے اپنے الفاظ میں لکھا ہے۔ اس کا مفصد ابن باقودا کے بیان کردہ یہودیت کے بنیادی اصول اور قواعد کا رد کرنا تھا، تیسرے باب میں اس نے ابن باقودا کا رد کرتے ہوئے لکھا ہے کہ خدا کا اتحاد ابن باقودا کی وضاحت سے کہیں زیادہ بلند ہے۔ اسماعیلیوں کی طرح فیومی بھی یہ بحث کرتا ہے کہ خدا نے دنیا کے مختلف حصوں میں متعدد انبیا کو مبعوث کیا اور ان کو اس علاقہ کی حساب سے شریعت دی۔ ہر انسان کو اپنے مذہب پر پابند رہنا چاہیے کیونکہ ہر ایک قبیلہ کو اس کے طور طریقے اور حالات کے اعتبار سے الگ الگ شریعت دی گئی ہے۔ محمد بن عبد اللہ کے متعلق تمام تر یہودی خیالات منفی نہیں ہیں۔ وہ یہودی جو اسماعیلی دائرہ حکومت میں رہے ہیں انہوں نے اسماعیلیوں کو اپنا دشمن نہیں سمجھا۔

ناتانئیل نے صراحتاً پیغمبر اسلام کو ایک سچا نبی تسلیم کیا ہے۔ اس کا عقیدہ ہے کہ وہ ایک سچے نبی ہیں جو جنت سے بھیجے گئے تھے ایک ایسے پیغام کے ساتھ جو عربوں کے لیے موزوں ہے یہودیوں کے لیے نہیں۔ مارک بی۔ شیپیرو لکھتے ہیں کہ ربی جوناتھن الفیومی کے مذہب پر تعددی نظریات کی تنقید کرتا ہے۔ حالانکہ الفیومی کی محمد کی نبوت کی تصدیق بہت ہی غیر معمولی معاملہ ہے اور زمانہ حال تک اس کا یہ نظری اس کے وطن یمن کے باہر نامعلوم تھا۔

مزید دیکھیے 
 اسلام اور یہودیت

حوالہ جات 

یمنی یہودی

یہودی مصنفین
یہودیت کے فلسفی
عربی یہودی
1090ء کی دہائی کی پیدائشیں
1160ء کی دہائی کی وفیات